
Ministru kabineta rīkojums Nr. 361
Rīgā 2022. gada 24. maijā (prot. Nr. 28 50. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Izglītības un zinātnes ministrijai pārskaitīšanai biedrībai "Latvijas Basketbola savienība" (turpmāk – biedrība) 1 100 000 euro, lai 2022. gadā segtu izdevumus, kas saitīti ar 2025. gada Eiropas čempionāta finālturnīra basketbolā vīriešiem (FIBA EuroBasket 2025) (turpmāk – čempionāts) organizēšanu Latvijā, tai skaitā:
· 1.1. 300 000 euro – čempionāta organizēšanas drošības depozīta maksājumam;
· 1.2. 800 000 euro – čempionāta organizēšanas licences iegādes pirmajam maksājumam.
· 2. Izglītības un zinātnes ministrijai:
· 2.1. sagatavot un triju dienu laikā normatīvajos aktos noteiktajā kārtībā iesniegt Finanšu ministrijā pieprasījumu apropriācijas izmaiņām atbilstoši šā rīkojuma 1. punktam;
· 2.2. nodrošināt, ka biedrība divu mēnešu laikā pēc čempionāta norises drošības depozīta maksājumu, kas saņemts no Starptautiskās Basketbola federācijas Eiropas nodaļas (FIBA Europe), pilnā apmērā ieskaita valsts budžetā.

